भोजपुरी सिनेमा में संगीत को नया आयाम दे रही सुप्रसिद्ध म्यूजिक कम्पनी वर्ल्डवाइड रिकार्ड्स भोजपुरी द्वारा रिलीज जुबली स्टार दिनेशलाल यादव निरहुआ की बहुचर्चित फ़िल्म निरहुआ चलल लंदन का ट्रेलर ट्रेंडिंग वीडियो की टॉप लिस्ट में शामिल होने के साथ-साथ एक ही दिन में 1.2 मिलियन व्यूज पार कर लिया है। सात समंदर पार इंग्लैण्ड के लंदन सहित कई अन्य देशों के खूबसूरत लोकेशन पर शूट की गई इस फिल्म का ट्रेलर रिलीज के बाद ही भोजपुरिया दर्शकों ने इसे हाथों हाथ उठा लिया और डिजिटल प्लेटफार्म पर यह ट्रेलर वायरल हो गया है। दर्शक ट्रेलर देखकर ना सिर्फ साकारात्मक प्रतिक्रिया व्यक्त कर रहे हैं बल्कि उसे भारी तादात में शेयर भी कर रहे हैं और यही वजह है कि कुछ घंटों में ही यह ट्रेलर यू ट्यूब की ट्रेंडिंग वीडियो में शामिल हो गया। चार मिनट के थियेटर में चलाये जाने वाले इस ट्रेलर की शुरुआत काफी रोचक तरीके से की गई है, जिसे देखकर लगता है कि फ़िल्म की पृष्ठभूमि किसी गांव की है लेकिन बाद में निरहुआ का जबरदस्त एक्शन और आम्रपाली दुबे के साथ कर्णप्रिय सोंग और खूबसूरत लोकेशन दर्शको को वाह वाह करने के लिए मजबूर कर देता है ।